Φρειδερίκος Γουλιέλμος του Ζολμς-Μπράουνφελς (1696-1761)

Ο Φρειδερίκος Γουλιέλμος, γερμ.: Friedrich Wilhelm zu Solms-Braunfels (11 Ιανουαρίου 1696, Μπράουνφελς – 24 Φεβρουαρίου 1761, Μπράουνφελς) από τον Οίκο του Ζολμσ-Μπράουνφελς, ήταν ο πρώτος πρίγκιπας του Σολμς-Μπράουνφελς. Ήταν γιος του Γουλιέλμου Μαυρικίου κόμη του Ζολμς-Μπράουνφελς (1651-1724) και της Mαγδαληνής Σοφίας πριγκίπισσας της Έσσης-Χόμπουργκ (1660-1720), κόρης του Γουλιέλμου Χριστοφόρου λαντγκράβου της Έσσης-Χόμπουργκ από την πρώτη σύζυγό του Σοφία Ελεονώρα πριγκίπισσα της Έσσης-Ντάρμσταντ.

 Βιογραφία 
Έλαβε αριστοκρατική μόρφωση. Όταν ο πατέρας του απεβίωσε στις 18 Φεβρουαρίου 1724, έγινε κόμης των Ζολμς-Μπράουνφελς, Γκράιφενσταϊν και Χούνγκεν, Tέκλενμπουργκ, Kρήχινγκεν και Λίνγκεν, κύριος του Mύντσενμπεργκ, Βίλντενφελς, Ζόνεβαλντε, Πύτλινγκεν, Ντόρτβαϊλερ και Μπωκούρ. Ωστόσο, λόγω της κακής υγείας του, δεν κυβερνούσε πολύ προσωπικά. Ωστόσο επέτυχε στην πολιτική γάμων των τέκνων του, τα οποία παντρεύτηκαν σε ισχυρές οικογένειες σε όλη τη χώρα.

Οι οικονομικές δυσκολίες τον ανάγκασαν να πωλήσει την πόλη Μπούτσμπαχ, την οποία κατείχε η οικογένειά του από το 1478, στην Έσση-Ντάρμσταντ στις 17 Μαρτίου 1741. Στις 22 Μαΐου 1742 ο αυτοκράτορας Κάρολος Ζ' της Γερμανίας ανύψωσε τους κόμητες του Ζολμς-Μπράουνφελς στον βαθμό του αυτοκρατορικού πρίγκιπα.

Όταν απεβίωσε το 1761, τον διαδέχθηκε ο γιος του Φερδινάνδος Γουλιέλμος Ερνέστος.

 Οικογένεια 
Παντρεύτηκε τρεις φορές. Η πρώτη του σύζυγος ήταν η Μαρδαληνή Ερριέττα πριγκίπισσα του Nάσσαου-Βάιλμπουργκ (1691-1725), κόρη του Ιωάννη Ερνέστου κόμη του Nάσσαου-Βάιλμπουργκ. Απέκτησαν τα εξής παιδιά:
 Φερδινάνδος (8 Φεβρουαρίου 1721 – 2 Οκτωβρίου 1783), πρίγκιπας του Ζολμς-Μπράουνφελς. Νυμφεύτηκε τη Σοφία Χριστίνα Βιλελμίνη κόμισσα του Ζολμς-Λάουμπαχ (1741-1772).
 Mαγδαληνή Πολυξένη Μαρία Καζιμίρα (17 Ιουλίου 1722 – 17 Νοεμβρίου 1722), απεβ. νήπιο.
 Καρλόττα Ερριέττα Μαγδαληνή Βιλελμίνη (15 Αυγούστου 1725 – 29 Απριλίου 1785).

Στις 9 Μαΐου 1726 νυμφεύτηκε τη δεύτερη σύζυγό του, τη Σοφία Μαγδαληνή Μπενίγκνα κόμισσα του Ζολμς-Λάουμπαχ-Ούτφε, κόρη του Καρόλου Όθωνα κόμη του Ζολμς-Λάουμπαχ-Ούτφε-Τέκλενμπουργκ και της Λουίζας Αλβερτίνας κόμισσας του Σένμπουργκ-Βάλντενμπουργκ. Απέκτησαν τα εξής παιδιά:
 Κάρολος Γουλιέλμος Λουδοβίκος (14 Ιουνίου 1727 – 14/15 Δεκεμβρίου 1812).
 Γουλιέλμος Χριστόφορος (20 Ιουνίου 1732 – 8 Δεκεμβρίου 1811).
 Ροδόλφος Λουδοβίκος Γουλιέλμος (25 Αυγούστου 1733 – 2 Ιανουαρίου 1809).
 Aντώνιος Φρειδερίκος Γουλιέλμος (3 Σεπτεμβρίου 1739 – 7 Φεβρουαρίου 1812).
 Eλισάβετ Μαρία Λουίζα Μπενίγκνα (5 Αυγούστου 1728 – 19 Ιουνίου 1795).
 Ουλρίκα Λουίζα (30 Απριλίου 1731 – 12 Σεπτεμβρίου 1792), παντρεύτηκε στις 10 Οκτωβρίου 1746 τον Φρειδερίκο Δ΄ λάντγκραβο της Έσσης-Χόμπουργκ (1724–1751).
 Aμαλία Ελεονόρα (22 Νοεμβρίου 1734 – 19 Απριλίου 1811), παντρεύτηκε στις 16 Δεκεμβρίου 1765 τον Κάρολο Λουδοβίκο πρίγκιπα του Άνχαλτ-Μπέρνμπουργκ-Σάουμπουργκ-Χόυμ (1723–1806).
 Βίκτωρ Β΄ του Άνχαλτ-Μπέρνμπουργκ-Σάουμπουργκ-Χόιμ.
 Μαγδαληνή Σοφία (4 Ιουνίου 1742 – 21 Ιανουαρίου 1819), παντρεύτηκε στις 22 Απριλίου 1778 με τον πρίγκιπα Βίκτωρα Αμεδαίο πρίγκιπα του Άνχαλτ-Μπέρνμπουργκ-Σάουμπουργκ-Χόυμ (1744-1790).
 Χριστίνα Φρηδερίκη Καρλόττα (30 Αυγούστου 1744 – 16 Δεκεμβρίου 1823), παντρεύτηκε στις 26 Μαρτίου 1780 με τον Σίμωνα Αύγουστο κόμη του Λίππε-Ντέτμολντ (1727–1782).
 Γουλιέλμος Αλέξανδρος (7 Μαρτίου 1736 – 12 Μαρτίου 1738), απεβ. 2 ετών.
 Καρολίνα Αλβερτίνα (12 Δεκεμβρίου 1740 – 26 Φεβρουαρίου 1742), απεβ. 2 ετών.

Η τρίτη σύζυγός του ήταν η Καρολίνα Αικατερίνη κόμισσα του Παλατινάτου-Μπίρκενφελντ-Γκέλνχαουζεν (1699–1785), κόρη του Ιωάννη Καρόλου κόμη του Παλατινάτου-Μπίρκενφελντ-Γκέλνχαουζεν και της δεύτερης συζύγου του Εσθήρ Μαρίας του Βίτσλεμπεν-Έλγκερσμπουργκ. Δεν απέκτησαν απογόνους.

 Παραπομπές 

 Αναφορές 
 Geschichte des Grafen- und Fürstenhauses Solms, διαδικτυακά

 Εξωτερικοί σύνδεσμοι 


 House of Solms

Κατηγορία:Οίκος του Ζολμς